میرزاابوالفضل

میرزا ابوالفضل۔حاجی علی شیرازی کے پڑ پوتے تھے۔ ۱۸۶۵ء میں پیدا ہوئے۔

سلسلہ نسب  
غریب القرآن میں یوں درج ہے کہ میرزا ابوالفضل بن فیاض بن نو روز علی بن حاجی علی شیرازی۔

تعلیم 
ابتدائی تعلیم انہوں نے بنگال میں حاصل کی اور امتیازی کامیابیوں کی بدولت بیرونی وظیفہ پر برلن جا کر یم۔ اے اور پی۔ایج۔ ڈی کی ڈگریاں حاصل کیں۔  ایم۔اے انہوں نے سنسکرت میں بھی کیا تھا اور طب انگریزی کی اعلی اسناد بھی حاصل کیں۔ جرمنی میں انہیں ہومیو پیتھکطریق علاج سے دلچسپی پیدا ہوئی اور پھر اس فن میں انہوں نے جرمنی اور امریکہ سے اعلی ترین امتحانات کامیاب کئے۔

نہرو خاندان سے تعلقات 
بیرونی ممالک سے واپسی کے بعد کچھ عرصہ کلکتہ میں اور پھر الہ آباد میں سکونت اخیتار کی۔  موتی لال نہرو میرزا سےبڑی شفقت سے پیش آتے تھے۔ انہوں نے ہومیوپیتھی کی بیرونی ممالک سے اپنے لیے منگوائی کتابیں انھیں تحفتاً دی تھیں۔ جب جواہر لال نہرو الہ آباد میونسپلٹی کے صدر چنے گئے تو انہوں نے میرزا ابوالفضل کو بھی میونسپلٹی میں ایک خدمت تفویض کی۔  ۱۹۲۹ء کے لگ بھگ وہ الہ آباد میں مقیم تھے،

حیدرآباد (ہند) میں آمد 
میرزا ابوالفضل ۱۹۳۷ء میں پروفیسر جمیل الرحمن کی دعوت پر حیدرآباد آئے اور ہومیوپیتھک کو بطور پیشہ اختیار کیا۔حیدرآباد میں ساگر ٹاکیز کے سامنے ان کا مطب تھا۔

حیدرآباد کی مشہور شخصیات سے تعلقات

کلکتہ کی مذہبی کانفرنس میں شرکت 
میرزا ابوالفضل نے ۱۹۰۹ء میں کلکتہ میں منعقد ہونے والی مذاہب کانفرنس میں ایک مقالہ اسلام پر پڑھا تھا جو رسالہ کی شکل میں ISLAM WHAT IT IS کے عنوان شائع ہوا تھا۔اس کی دوسری اشاعت ڈاکٹر حسن الدین احمدنے ٹائمس آف انڈیا پریس ممبئی سے ۱۹۴۹ء میں THE FAITH OF ISLAM کے عنوان سے  شائع کیااور انہوں نے اس کا اردو ترجمہ بھی اسلام اور اس کی حقیقت کے عنوان شائع کیا۔

رحلت اور تدفین 
 ۱۹۵۶ء میں۹۱ سال کی عمر میں انتقال ہوا۔ دائرہ میر مومن تدفین عمل میں آئی۔